Íslenskir sundbolir og saltskrúbbur sameinast í fallegri sýningu Ritstjórn skrifar 20. mars 2018 11:23 Erna Bergmann , Íris Ósk Laxdal , Arnbjörg Kristín , Elísabet og Íris Dögg Einarsdóttir að lokinni sýningu . Mynd : Berglaug Íslenska sundbolamerkið Swimslow hélt sýningu í samstarfi við húðvörumerkið Angan Skincare á HönnunarMars . Sýningin fór fram í Natura Spa þar sem sundbolirnir fengu að njóta sín í viðeigandi umhverfi . Sýningin var upplifunargjörningar þar sem áhorfendum gafst kostur á að kynnast vörumerkjunum báðum í athöfn sem veitti allt í senn slökun og núvitund . Saman deila Swimslow og Angan Skincare sýn á að miðla arfleið baðmenningu Íslendinga en í gegnum aldirnar hafa Íslendingar baðað sig í jarðhitalaugun og hafið og náttúran ávallt spilað stóra þátt í menningu okkar . Íris Ósk Laxdal er stofnandi og hönnuður Angan Skincare og Erna Bergmann stofnandi og hönnuður Swimslow en bæði vörumerkin eiga það sameiginlegt að vera sjálfbær . Arnbjörg Kristín Konráðsdóttir lék á gong , en förðun og hár var í höndunum á Reykjavík Make Up School með vörum frá MAC og Bryndísi Helgadóttur með vörum frá Davines . Neðst í fréttinni má sjá albúm með myndum frá viðburðinum sem Berglaug ljósmyndari tók . Við látum líka fylgja myndir frá myndatöku með Írisi Dögg Einarsdóttur ljósmyndara sem teknar voru á Vestfjörðum með fyrirsætunni Matthildi Matthíasdóttur .